_:n89a7f12568764276a52c75a960263ab1xb0
<http://schema.org/articleBody>
"سابق گورنر سندھ اور مسلم لیگ (ن) کے سینئر رہنما محمد زبیر نے اپنی مبینہ غیراخلاقی ویڈیو کے منظر عام پر آنے کے بعد پہلی مرتبہ کسی میڈیا شخصیت سے گفتگو کی ہے۔ محمد زبیر عمر نے کہا ہے کہ جب یہ ویڈیو آئی تھی تو میں نے بیان دیا تھا یہ فیک اور ڈاکٹرڈ ہے۔\r\nپاکستان کے معروف صحافی اینکر اور یوٹیوبر منصور علی خان کو گزشتہ روز انٹرویو دیتے ہوئے محمد زبیر کا کہنا تھا کہ جب یہ ویڈیو منظر عام پر آئی تھی تو میں اسی شام ٹوئٹر پر اپنا بیان جاری کیا تھا کہ \"یہ فیک اور ڈاکٹرڈ ویڈیو ہے۔\"\r\nیہ بھی پڑھیے\r\nپینڈورا پیپرز نے میڈیا مالکان کو بے نقاب کردیا\r\nدوسری چیز جو میں نے کہی تھی وہ یہ تھی کہ \"جنہوں نے یہ ویڈیو بنائی ہے وہ بےشرم ہیں اور ان کا کوئی کردار نہیں ہے۔\"\r\nتیسری چیز جو میں نے کہی کہ \"میں نے اس ملک کے لیے پوری ایمانداری اور سچائی سے کام کیا ہے۔\"\r\n\r\n\r\npic.twitter.com/sZwLPqgJ4S\r\n— Mohammad Zubair (@Real_MZubair) October 2, 2021\r\n\r\nچوتھی سب اہم بات جو میں نے کہی تھی وہ یہ تھی کہ \"اس ویڈیو کے باوجود میں اپنا کام جاری رکھوں گا ، میں اپنی آواز اٹھاتا رہوں گا اس ملک پاکستان کی بہتری کے لیےکام کرتا رہوں گا۔ \"\r\nانہوں نے انٹرویو کے دوران زور دے کر کہا کہ میں کہیں نہیں جارہا ۔ جنہوں نے یہ ویڈیو بنائی تھی وہ سمجھ رہے تھے کہ میں ڈر کے بھاگ جاؤں گا یا چھپ جاؤں گا۔\r\nسابق گورنر سندھ محمد زبیر نے کہا \" منصور میرے الفاظ لکھ لو، میں یہیں رہوں گا اور مزید شدت سے کام کروں گا۔ اور مزید شدت سے میاں نواز شریف کے بیانیے کو آگے بڑھاؤں گا۔\"\r\nایک سوال کےجواب میں محمد زبیر کا کہنا تھا کہ \"اس چیز کو سمجھنے کی کوشش کریں، کوئی بیوی ، بچے یہ چیز برداشت نہیں کرسکتے۔ میری بیگم کی جو حالت تھی ، وہ ابھی بھی اسی شاک والی حالت میں ہیں۔\"\r\nان کا کہنا تھا کہ \"جنہوں نے یہ ویڈیو جاری کی ہے اگر انہوں نے میرے ساتھ مقابلہ کرنا ہے تو میرے ساتھ مقابلہ کریں، مجھے سیاست میں پچھاڑ سکتے ہیں تو پچھاڑ دیں مجھے کوئی دکھ نہیں ہوگا۔ مگر جو انہوں نے کیا ہے وہ انتہائی گھٹیا حرکت ہے۔\"\r\nمنصور علی خان کے سوال پر انہوں نے بتایا کہ \"میری بیگم شدید صدمے میں ہیں۔\"\r\nسیاسی تجزیہ کاروں کا کہنا ہے کہ سابق گورنر محمد زبیر نے اپنے انٹرویو میں \"جنہوں\" کا لفظ استعمال کیا ہے۔ وہ جنہوں کون ہیں سامنے آجائیں گے اگر محمد زبیر اپنے کیس کو ایف آئی اے سائبر کرائم سیل میں لے جاتے ہیں۔ اور دودھ کا دودھ اور پانی کا پانی ہو جائےگا۔\r\nتجزیہ کاروں کا کہنا ہے اگر کیس ایف آئی اے سائبر کرائم سیل کے پاس چلاجاتا ہے اور یہ ثابت ہو جاتا ہے کہ ویڈیو فیک ہے تو اس کا سب سے بڑا فائدہ خود محمد زبیر اور ان کے خاندان کو ہوگا۔ دیر صرف اس چیز کی ہے کہ محمد زبیر اپنے کیس کو کب ایف آئی اے کے پاس لے کر جاتے ہیں۔"
<https://news360.tv/pakistan/48446/>